**C – Protokol č. 1-2022-PN**

o priradení čisiel skupín a klasifikácie bezpečnostných technických prostriedkov budov pre zdravotnícke priestory

Názov stavby: **NÚRCH – modernizácia vybraných rehabilitačných priestorov**

Miesto stavby: **Piešťany, Nábrežie Ivana Krasku, p.č.: 5825/2**

1. **Zloženie komisie**

predseda: Ing Marián Jurči - HIP

členovia: Ing. Milan Kurčík - Zástupca užívateľa

Ing. Rudolf Hronec - Projektant elektroinštalácie

1. **Rozsah**

Tento protokol určuje v dotknutej časti objektu klasifikáciu zdravotníckych priestorov do skupín v súlade s STN 33 2000-7-710, príloha A,B. Určenie vonkajších vplyvov v zmysle STN 33 2000-5-51 je riešené v samostatnom protokole.

1. **Použité podklady**

- Stavebné výkresy

- Konzultácia s užívateľom o budúcej prevádzke

- Usporiadanie zdravotníckych zariadení a riešenie priestoru

- Technické normy a predpisy, najmä: Výnos MZ SR č. 09812/2008-OL, STN 33 2000-7-710

1. **Rozhodnutie**

V súlade s STN 33 2000-7-710 z roku 2013 boli riešené miestnosti zdravotníckych priestorov zatriedené do skupiny:

**Tabuľka A:** Zoznam zdravotníckych priestorov a ich klasifikácie do skupín

|  |  |  |
| --- | --- | --- |
| **Číslo miestnosti** | **Názov miestnosti** | **Skupina** |
| B1.01 | Rehabilitácia - elektroliečba mokrá | **1** |
| B1.02 | Rehabilitácia - elektroliečba suchá | **1** |
| B1.03 | Rehabilitácie | **1** |
| B1.04 | Konzultačná miestnosť | **1** |

Ostatné riešené miestnosti boli zatriedené do skupiny 0.

V zmysle STN 33 2000-7-710, čl. 710.56, vo všetkých riešených priestoroch **nebudú** inštalované inštalácie vyžadujúce trvalú prevádzku v prípade poruchy normálnej napájacej siete.

V zmysle STN 33 2000-7-710, čl. 710.559.101, budú v miestnostiach skupiny 1, nad východmi inštalované núdzové únikové svietidlá pre netrvalú prevádzku s autonómnymi zdrojmi s dobou svietenia 3h.

1. **Legenda**

STN 33 2000-7-710, čl. 710.3.5

**Skupina 0** : zdravotnícky priestor, v ktorom nie je určené použitie nijakých aplikačných častí a v ktorom prerušenie (porucha) napájania nemôže spôsobiť ohrozenie života.

STN 33 2000-7-710, čl. 710.3.6

**Skupina 1** : zdravotnícky priestor, v ktorom prerušenie elektrického napájania nepredstavuje ohrozenie bezpečnosti pacienta a v ktorom sú aplikačné časti určené na použitie takto:

- externe

- invazívne na akúkoľvek časť tela, okrem tých, ktoré sú vymedzené rozsahom skupiny 2.

STN 33 2000-7-710, čl. 710.3.7

**Skupina 2 :** zdravotnícky priestor, v ktorom sa aplikačné časti používajú pri úkonoch, ako sú napríklad:

- intrakardiálne úkony/procedúry alebo

- liečebné postupy spojené so základnými životnými funkciacmi alebo chirurgické operácie, pri ktorých prerušenie (porucha) napájania môže vyvolať nebezpečenstvo pre pacientov.

1. **Zdôvodnenie**

Klasifikácia zdravotníckych priestorov do skupín podľa STN 33 2000-7-710 bola určená na základe zohľadnenia použitých vyššie uvedených podkladov, charakteru a spôsobu budúceho využívania priestorov, informácií o prevádzkových stavoch zariadení a používaných látok a v súlade so súčasne platnými technickými normami a predpismi.

1. **Upozornenie**

Určený typ miestnosti je pre užívateľa záväzný a pri akejkoľvek zmene účelu uzívania danej miestnosti je potrebné aktualizovať protokol o type a skupine miestnosti a zosúladiť požiadavky na elektroinštaláciu novým podmienkam.

Inštalácie v zdravotníckych priestoroch musia byť realizované v súlade s STN 33 2000-7-710 a klasifikáciou zdravotníckych priestorov určených týmto protokolom.

Označenie zdravotníckeho priestoru vo výkresovej a inej dokumentácii je vykonané nasledovne:

- zdravotnícky priestor sa označí slovne názvom podľa tabuľky 1 uvedenej v tomto protokole;

- a súčasne zdravotnícky priestor sa označí číselne zapísaním poradového čísla zdravotníckeho priestoru do šesťuholníka podľa tabuľky 1 uvedenej v tomto protokole.

V Bratislave vypracoval : Ing. Hronec

predseda komisie